**Поштовани ученици 8. разреда,**

**драго ми је што радите задатке из ГЕОГРАФИЈЕ, и кад видим да се трудите да их што тачније урадите. Настављамо да учимо о нашој земљи, и овог пута ја ћу вас подсетити на географију у првом полугодишту.**

**Знате да смо са учењем стигли до наставне теме ПРИВРЕДА, а часови на ТВ-у такође прате наставни план, али ја бих на овом часу, хтела да вас подсетим на прво полугодиште и на ПРИРОДУ наше земље.**

**Припремила сам вам питања за проверу знања, која се односе на природно-географске одлике наше земље, а одговоре на њих можете ми слати на мејл** [**geografijakp2@gmail.com**](mailto:geografijakp2@gmail.com) **(рок за слање је 1. април).**

**Ученици који су редовно попуњавали своје вежбанке, нека их прелистају и већину одговора ће наћи у њима. За све ученике имам савет: прелистајте уџбеник уз карту Србије.**

**Питања за вежбање:**

1. **Објасни физичко-географски положај наше земље. (уџбеник, 5. стр.)**
2. **Наведи суседне државе наше земље. (по редоследу на карти, од севера ка истоку)**
3. **Наведи 4 најпрометнија гранична прелаза наше земље:**

* **на граници са Мађарском \_\_\_\_\_\_\_\_\_\_\_\_\_\_\_\_\_\_\_\_**
* **на граници са Бугарском \_\_\_\_\_\_\_\_\_\_\_\_\_\_\_\_\_\_\_\_**
* **на граници са Македонијом \_\_\_\_\_\_\_\_\_\_\_\_\_\_\_\_\_\_\_\_**
* **на граници са Хрватском \_\_\_\_\_\_\_\_\_\_\_\_\_\_\_\_\_\_\_\_**

1. **Које две главне природне области издвајамо у нашој земљи? (уџбеник, стр. 14)**
2. **Како се дели Војводина? (на које три целине)**
3. **Наведи планине у Војводини - назив планине, положај и највиши врх? (име и висина).**
4. **Највиша планина Шумадије и њен врх? (име и висина)**

**\*који је највећи град Шумадије?**

1. **Наведи Шарске планине.**
2. **Како се зове највећа котлина у Србији и наведи главну реку те котлине.**
3. **Наведи највишу и најнижу тачку Србије. (име и висину)**
4. **Наведи реке Егејског слива у Србији.**
5. **Наведи 5 природних језера Србије. (и где се налазе)**
6. **Која је наша најпосећенија бања, и како се зове бања у Србији са најтоплијим изворима?**
7. **Како се зове најплодније земљиште у Србији и где је распрострањено?**

**\*ова питања препишите у своју свеску, тако што ћете написати питање и одмах затим одговор. Када завршите са питањима, потпишите се и сликајте тај лист, и можете ми послати слику на мејл.**

**А имамо и 3 питања у оквиру ПРИПРЕМНЕ наставе из географије:**

1. **Која низија се налази смештена између планинских венаца Алпа, Карпата и Динарида?**

**2. Град Нови Сад има:**

**а) северну географску ширину,**

**б) јужну географску ширину,**

**в) источну географску дужину,**

**г) западну географску дужину.**

**Заокружи слова испред тачних одговора.**

**3. Напиши који типови насеља постоје према распореду кућа:**

**а)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**б)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**в)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\*ова питања ми не морате слати, већ само одговоре.**

**Од следећег часа крећемо са ПРИВРЕДОМ, али не смемо да заборавимо ПРИРОДУ, СТАНОВНИШТВО и НАСЕЉА Србије које ћемо и даље вежбати.**

**Будите здрави и увек расположени. Поздрав од наставнице географије.**

**Валерија Булатовић**